****

ПОЗИВ ЗА УЧЕШЋЕ

НА

ДРУГОЈ МЕЂУНАРОДНОЈ НАУЧНОЈ КОНФЕРЕНЦИЈИ

**МЕДИЈИ И ИЗАЗОВИ САВРЕМЕНОГ ДРУШТВА 2022**

9 - 10. децембар 2022.

Ниш, Република Србија

Департман за комуникологију и новинарство Вас позива на међународну научну конференцију „Медији и и изазови савременог друштва 2022“ која ће ове године бити одржана 9. и 10. децембра, у хибридном формату (онлајн и уживо).

Конференцију организујемо са циљем окупљања научника и истраживача из области комуникологије, културологије и сродних дисциплина и размене научних знања и искустава. Конференција је тематски усмерена ка изазовима са којима се медији и друштво сусрећу у ери дигиталних технологија, те су оквирне теме овогодишње конференције:

* Традиционални медији у ери дигиталних технологија
* Дигитална и медијска писменост
* Јавни медијски сервиси, регулација медија и правни аспекти
* Медијска етика у дигиталном окружењу
* Друштвене мреже, дигиталне платформе и медији

Радни језици конференције су српски и енглески језик.

**Пријава**

**Пријаву која треба да садржи следеће податке:**

* име/на и презиме/на аутора
* афилијацију
* имејл првог аутора
* наслов рада
* апстракт (до 250 речи максимално)
* кључне речи (максимално 5)

**послати на имејл адресу:** [misd@filfak.ni.ac.rs](mailto:misd@filfak.ni.ac.rs)

Пријаву можете послати **најкасније до 30. новембра 2022. године.** Сви пријављени радови који пристигну у задатом року добиће повратну информацију о учешћу најкасније до 5. децембра 2021. године.

**Објављивање радова**

Радови који буду позитивно рецензирани биће објављени у једном од бројева часописа „Media Studies and Applied Ethics“ за 2023. годину. Рок за предају радова на енглеском језику је 31. јануар 2023. године.

Упутство за припрему радова доступно је на линку: <https://izdanja.filfak.ni.ac.rs/casopisi/2021/media-studies-and-applied-ethics-vol-ii-no-1-2021>

**Котизација**

Цена котизације за учешће на конференцији је 6000 РСД/50€

Котизације у динарима уплаћују се на жиро-рачун Филозофског факултета у Нишу 840-1818666-89, позив на број 74212142. Инструкције за уплату у еврима су у прилогу.

У оквиру конференције биће организована и вечера. Реч је о опционој могућности, а цена вечере је 3000 РСД/25€.

Приликом пријаве, обавезно назначити да ли сте заинтересовани за вечеру.

За додатне информације, стојимо Вам на располагању:

**Департман за комуникологију и новинарство**

Филозофски факултет у Нишу

Ћирила и Методија 2, 18000 Ниш, Република Србија

[misd@filfak.ni.ac.rs](mailto:misd@filfak.ni.ac.rs)